b"\n_START_ARTICLE_\nSyntaksfejl\n_START_PARAGRAPH_\nSyntaksfejl (engelsk: Syntax error: ) er, inden for datalogi,\xc2\xa0en\xc2\xa0fejlmeddelelse\xc2\xa0der vises n\xc3\xa5r et program ikke er skrevet i overensstemmelse med de\xc2\xa0syntaktiske regler\xc2\xa0for et\xc2\xa0programmeringssprog. Disse fejl skyldes ofte stave- eller sl\xc3\xa5fejl og er sj\xc3\xa6ldent resultatet af en logisk fejl. Hvis en syntaksfejl meddelelse vises under overs\xc3\xa6ttelsen af et program, skal kildekoden rettes inden overs\xc3\xa6ttelsen\xc2\xa0kan fuldendes.\n_START_SECTION_\nTrivia\n_START_PARAGRAPH_\nUdtrykket blev benyttet som fejlmeddelelse i programmeringssproget BASIC. Eftersom BASIC fungerede som operativsystem p\xc3\xa5 Commodore 64, l\xc3\xa6rte millioner af ikke-programm\xc3\xb8rer udtrykket at kende i 1980'erne."